Publication: Magyar Közlöny
Issue: MK-2011-61 (Year: 2011, Number: 61)
Era: contemporary
Section: módosításával az egyes képviselõi juttatások és kedvezmények megszüntetésérõl szóló 2009. évi LXV. törvény vezeti
Paragraph Index: 837

módosításával az egyes képviselõi juttatások és kedvezmények megszüntetésérõl szóló 2009. évi LXV. törvény vezeti be, mely 2010. január 1-jén lép hatályba. Ez a jogszabály módosította a személyi jövedelemadóról szóló 1995. évi CXVII. törvényt is (a továbbiakban: Szja.tv.), mely szerint a választókerületi pótlék és a lakhatási támogatás is adóköteles jövedelem. Ebbõl következõen 2009. december 31-gyel hatályát veszíti az a szabályozás, mely a képviselõi költségtérítés teljes összegét adómentes juttatásként kezelte. Az állampolgárok számára a szabályozási tárgykörrel kapcsolatos törvényalkotási folyamat olyan részletekben nem ismert és áttekinthetõ, mint amilyen részletre az új kérdés irányul. Így azt a látszatot kelti, mintha nem változott volna meg a bizonylat nélküli, adómentes jövedelmek lehetõsége az országgyûlési képviselõk esetében. Az Országos Választási Bizottság következetes gyakorlata alapján nem hitelesíthetõ az a kérdés, amely félrevezetõ eleme által megtéveszti a választópolgárokat akarat-kifejezésükben.” (ABH 2010. június, 734.) A támadott OVB határozatot az Alkotmánybíróság helybenhagyta azzal, hogy az OVB helyesen hivatkozott arra, hogy az aláírásgyûjtõ ív mintapéldányán szereplõ kérdés az idõközben bekövetkezett jogszabály-módosítások miatt a választópolgárok számára megtévesztõvé vált.

Source: https://magyarkozlony.hu/hivatalos-lapok/b5b25d3a68deb7b953145b75fc78fd661e8fe3e5/dokumentumok/cb1df65c61be7c099fc51d10a8b7b17fd51d4e13/letoltes